Kotškor (kylä)

Kotškor (kirg. Кочкор) on kylä ja Kotškorin piirin hallinnollinen keskus Narynin alueella Kirgisiassa. Se sijaitsee Kotškorjoen oikeanpuoleisella rannalla 1 780 metriä merenpinnan yläpuolella 120 kilometriä Narynista pohjoiseen. Kylässä oli arviolta 10 835 asukasta vuonna 2025. Uiguuri- ja uzbekkikauppiaat perustivat kylän 1800-luvun loppupuolella. Sinne myöhemmin muuttaneet venäläiset talonpojat aintoivat sille nimen Stolypin. Venäläiset ajettiin pois vuoden 1916 kapinan aikana, ja kirgiisit antoivat kylälle nimen Kara-Koo. Kotškorin kautta kulkevat Biškekin ja Torugartin sekä Balyktšyn ja Miŋ-Kušin väliset maantiet. Kylän asukkaat harjoittavat etupäässä karjanhoitoa ja maanviljelyä. Se on matkailijoiden suosima pysähdyspaikka, jossa toimii pieni kotiseutumuseo. Lähteet